Katsaus Rantasalmen Voimaa vanhuuteen -kehittämistyöhön - PDF
Download "Katsaus Rantasalmen Voimaa vanhuuteen -kehittämistyöhön"
1 Katsaus Rantasalmen Voimaa vanhuuteen -kehittämistyöhön Kesäkuu 2014
2 Voimaa vanhuuteen -kehittämistyö Voimaa vanhuuteen -ohjelman päämääränä on edistää toimintakyvyltään heikentyneiden ikäihmisten liikkumiskykyä, elämänlaatua ja kotona asumista terveysliikunnan keinoin. Voimaa vanhuuteen -ohjelman taustalla on tutkimustieto voima- ja tasapainoharjoittelun hyödyistä ikäihmiselle sekä valtioneuvoston periaatepäätökset. Käytännön työtä ohjaavat Ikääntyneiden ihmisten ohjatun terveysliikunnan laatusuositukset (STM & OPM oppaita 2004:6). Ohjelman rahoittajina ovat Raha-automaattiyhdistys, opetus- ja kulttuuriministeriö sekä sosiaali- ja terveysministeriö. Voimaa vanhuuteen -ohjelmassa on mukana 38 kuntaa, jotka on valittu ohjelmaan kolmessa vaiheessa. Valintakriteereinä ovat olleet mm. iäkkäiden suuri osuus kunnan asukkaista sekä poikkisektorinen yhteistyö. Kunnat ovat sitoutuneet kehittämistyöhön Ikäinstituutin kanssa tehdyllä sopimuksella. Juva-Joroinen- Rantasalmi -sopimuksen allekirjoitti hoivapalvelupäällikkö Päivi Kauppinen. Ensimmäinen kuntaryhmä valittiin mukaan kolmivuotiseen kehittämistyöhön vuonna Kehittämistyön eri vaiheita ovat olleet alkukartoitus ja suunnitelmien laatiminen, hyvien toimintatapojen käyttöönotto sekä toiminnan juurtuminen. Voimaa vanhuuteen -kuntiin on perustettu poikkisektorinen iäkkäiden terveysliikunnan yhteistyöryhmä, jossa on edustus sosiaali- ja terveystoimesta, liikuntatoimesta ja järjestösektorilta. Käytännön kehittämistyöstä vastaavat kultakin sektorilta valitut kuntakoordinaattorit yhdessä yhteistyöryhmän kanssa. Kehittämistyötä on tuettu kohdekunnissa Ikäinstituutin mentoroinnilla, johon on sisältynyt kuntakohtaista ohjausta, koulutusta, viestintätukea ja verkostopäiviä. Mentorointituki jatkui asti. Katsauksen tiedot on kerätty vuosiseurantakyselyistä, yhteistyöryhmien itsearvioinneista sekä muistioista. Tuloksia peilataan alkukartoitukseen sekä kehittämissuunnitelman tavoitteisiin. Rantasalmella - vuonna 2013 oli 75 vuotta täyttäneitä 569 (14,7 %), vuonna (14,0 %) - yhteistyöryhmässä on ollut liikuntakoordinaattorina liikuntavastaava, sosiaalija terveystoimen koordinaattorina koti- ja hoivapalvelujen esimies sekä järjestökoordinaattorina Eläkeliiton edustaja. - Paikallinen työryhmä on toiminut oman kunnan toimintojen suunnittelun ja toteutuksen parissa. Lisäksi toimintaa on suunniteltu yhdessä kaikkien JJR-kuntien yhteisessä työryhmässä. - Iäkkäiden terveysliikunta on kirjattuna Vanhustenhuollon strategiaan, Hyvinvointistrategiaan, JJR Allianssikuntien liikuntastrategiaan sekä hoivastrategiaan. Ikäinstituutti: Voimaa vanhuuteen -ohjelma 2
3 Koulutus Voimaa vanhuuteen - ohjelman kunnille on tarjottu ilmaisia kiintiöpaikkoja Ikäinstituutin kouluttajakoulutuksiin sekä muihin mentorointisopimuksen mukaisiin koulutuksiin sosiaali- ja terveystoimen, liikuntatoimen sekä järjestöjen edustajille. Koulutuksiin osallistui: VoiTas -kouluttajakoulutus (1 henkilö sosiaali- ja terveystoimesta) Ulkoiluystäväksi iäkkäälle -kouluttajakoulutus (1 henkilö sosiaali- ja terveystoimesta) Lisäksi Rantasalmelta osallistuttiin valtakunnallisiin Voimaa vanhuuteen -verkostopäiviin Helsingissä Paikallinen kouluttaja piti yhden VertaisVeturikoulutuksen vuonna 2012, johon osallistui 10 henkilöä. Ulkoiluystäväksi iäkkäälle -koulutus pidettiin keväällä 2014, mukana oli kahdeksan innokasta vapaaehtoista, jotka jatkavat ulkoilua mm. kotihoidon asiakkaiden kanssa. Koulutuksiin ja verkostopäiviin osallistuminen on edistänyt oppimista ja kokemusten vaihtoa. Yhteenveto koulutuksista VoiTas - ja Ulkoiluystäväksi iäkkäälle - kouluttajakouluksen käynyt fysioterapeutti on saanut osaamista ja välineitä kouluttaa uusia ohjaajia iäkkäiden liikuntaan ja ulkoiluun. Tätä voimavaraa kannatta hyödyntää jatkossakin. Mentorointisopimuksen mukaisia muita koulutuksia hyödynnettiin osittain, mm. Liikuntaneuvontaa ikäihmisille -koulutukseen ei osallistuttu Rantasalmelta. Senioritanssikoulutukseen ei ollut kiinnostuneita lähtijöitä. Alueellista koulutusyhteistyötä kannattaa jatkossa tehdä muiden JJR- kuntien kanssa. Liikuntaneuvonta Liikuntaneuvonnalla tarkoitetaan palvelua, jonka pääasiallisena sisältönä on antaa asiakkaalle neuvontaa ja ohjausta liikkumiseen liittyen yksilöllisesti tai ryhmässä. Liikuntaneuvontatoiminnolla tarkoitetaan yksittäistä neuvontapaikkaa tai -tahoa. Liikuntaneuvontaa on ollut tarjolla terveyskeskuksessa ja palvelutalo Mäntylässä. Vuonna 2011 neuvonta oli ryhmämuotoista ja sitä sai 30 ikäihmistä. Vuonna 2013 yksilölliseen liikuntaneuvontaan kutsuttiin 75-vuotiaat. Neuvonnassa kävi 22 ikäihmistä, joista osa ohjattiin toimintakykytestiin ja liikuntaryhmiin. Tiedot Iäkkäiden liikuntaryhmistä on koottu kunnan liikuntakalenteriin. Sen sisältöä kehitettiin mm. keväällä 2013 pidetyn Iäkkäiden liikuntaraadin toiveiden ja ideoinnin pohjalta. Liikuntaneuvontaa antavat myös lääkäri, kuntoutusohjaaja ja fysioterapeutti oman työnsä ohessa asiakastapaamisissa jakamalla esitteitä ja muuta materiaalia. Yhteenveto liikuntaneuvonnasta Sosiaali- ja terveystoimessa yksilöllistä liikuntaneuvontaa on jo tarjolla osalle ikäihmisiä. Iäkkäiden liikuntaraadissa 2013 toivottiin Ikäinstituutti: Voimaa vanhuuteen -ohjelma 3
4 liikuntaneuvontaa ja kannustusta myös hoitohenkilökunnalta, mitä voisi jatkossa lisätä ja kehittää, mm- yksilöllisen liikkumissuunnitelman tekemistä lisätä. Matalan kynnyksen liikuntaneuvontaa tulisi olla helposti saavutettavissa paikoissa, siellä missä ikäihmiset liikkuvat. Yhteistyöryhmä arvioi vuosiseurannassa liikuntaneuvonnan onnistuneen hyvin. Kannattaa hyödyntää jatkossa Ikäinstituutin liikuntaneuvontamateriaalia ja mm. kaikkiin Voimaa vanhuuteen -kuntiin jaettua uutta Ikäihmisten liikunta ja ravitsemus -opasta. Ohjattu liikuntatoiminta Ikääntyneiden liikuntasuosituksissa neuvotaan harjoittamaan lihasvoimaa, tasapainoa ja notkeutta 2-3 kertaa viikossa. Kestävyyskunnon säilyttämiseksi tulisi liikkua reippaasti yhteensä 2 tuntia 30 minuuttia viikossa tai rasittavasti yhteensä 1 tunti 15 minuuttia viikossa. Vähäinenkin liikkuminen on hyväksi toimintakyvylle ja terveydelle, kunhan se on säännöllistä. Tärkeää on välttää liikkumattomuutta. Voimaa vanhuuteen -ohjelmassa painotetaan voima- ja tasapainosisältöisten ryhmätoimintojen kehittämistä. Vuonna 2013 Rantasalmella oli kohderyhmälle soveltuvia liikuntaryhmiä 27 (Kuvio 1). Vastaavasti 75 vuotta täyttäneitä henkilöitä oli yhteensä 569. Tästä ikäluokasta joka toisen arvioidaan olevan toiminta- ja liikkumiskyvyltään heikentynyt. Tällöin Rantasalmella olisi vuonna 2013 ollut yksi ohjattu liikuntaryhmä kohderyhmän 11 iäkästä kohden. Eniten liikuntaryhmiä järjesti sosiaali- ja terveystoimi ja niissä myös liikkui selvästi eniten ikäihmisiä. Muut ryhmät jakaantuivat tasaisesti liikuntatoimen, järjestöjen ja muiden toimijoiden järjestämiin ryhmiin. Muilla toimijoilla tarkoitetaan RaJuPuSu-opiston ryhmiä. (Taulukko 1.) Tarjolla on ollut myös useita tuolijumpparyhmiä sekä kuntojumpparyhmiä (Kuvio 2). Kuntosaliharjoittelu oli suosittua, Rantasalmella kuntosali on ilmainen yli 70-vuotiaille ainakin vuoden 2014 loppuun asti. Lisäksi oli 7 tuolijumpparyhmää, niin järjestöissä kuin sosiaali- ja terveystoimessakin. Ryhmiä ohjasivat enimmäkseen liikunnan tai kuntoutuksen ammattilaiset (15 ryhmässä) tai liikunnan ja kuntoutuksen ammattilaiset yhdessä hoito- ja sosiaalityön tai vertaisohjaajan kanssa (9 ryhmässä). Vuonna 2013 oli yksi vertaisen ohjaama kuntosaliryhmä, mutta vertaisia toimi apuna 5 ryhmässä. Hoito- ja sosiaalityön ammattilaisten vetämiä ryhmiä oli kaksi. Taulukko 1. Liikuntaryhmät ja osallistujat sektoreittain vuonna 2013 Sosiaali- ja terveystoimi Liikuntatoimi Järjestöt Muut toimijat Ryhmiä Osallistujia Ikäinstituutti: Voimaa vanhuuteen -ohjelma 4
5 Kuvio 1. Liikuntaryhmien määrät vuosittain Kuvio 2. Liikuntatoiminnan sisältö Liikuntatoiminnan laatu Ikääntyneiden ihmisten ohjatun terveysliikunnan laatusuositukset sekä Voimaa Vanhuuteen -liikuntaryhmien laatukriteerit ohjeistavat ryhmäliikunnan toteutusta. Keskeiset kriteerit ovat: ryhmäkoko alle 20 henkilöä, kokoontuminen vähintään kaksi kertaa viikossa, palaute osallistujilta, toimintaja liikkumiskyvyn arviointi ja ohjaus jatkoharjoitteluun. Rantasalmella: - liikuntaryhmistä 8 kokoontui kaksi kertaa viikossa. - asiakaspalautetta kerättiin 2 ryhmässä. - liikkumiskyvyn testaus tehtiin 13 ryhmässä. - jatkoharjoitteluun ohjattiin 2 ryhmässä. - ryhmissä oli keskimäärin 11 iäkästä osallistujaa. - alle 20 osallistujaa 25 ryhmässä Kaikki ohjatun liikuntatoiminnan laatukriteerit täyttäviä ryhmiä oli Rantasalmella yksi. Koko kuntaryhmässä niitä oli 54 yhteensä 493 ryhmästä. Tavoitteellinen harjoittelu tuotti tuloksia: testatuista (114) osallistujasta testitulos parani 54 %:lla ja pysyi ennallaan 33 %:lla. Yhteenveto liikuntatoiminnasta Liikkumiskyvyn testaus on lisääntynyt huimasti Voimaa vanhuuteen -toiminnan myötä. Alkukartoituksessa liikuntaryhmissä ei ollut vielä liikkumiskyvyn testausta. Kehittämistyön ensimmäisenä vuonna viidessä ryhmässä testaaminen sisältyi harjoitteluun ja vuonna 2013 liikkumiskyvyn testaus oli jo 13 ryhmässä. Myös kahdesti viikossa kokoontuvia ryhmiä on saatu edellisvuoteen verrattuna lisää. Koulutettuja VertaisVetureita on saatu hienosti mukaan ryhmien apuohjaajiksi. Ammattilaisen kanssa vertaisohjaajat ovat saaneet arvokasta kokemusta ja varmuutta tavoitteellisen harjoittelun ohjaamiseen. Yhteistyöryhmä arvioi vuosiseurannassa voima- ja tasapainosisältöisen liikuntatoiminnan onnistuneen tyydyttävästi. Voimavaroja kaivataan lisää. Rantasalmella on pystytty kuitenkin kehittämään toimintaa jo tavoitteiden suuntaisesti. Paikkakunnalla on yksi ohjattu ryhmä 11 iäkästä kohden, mikä on selvästi koko kuntaryhmän (13 kuntaa) keskitasoa parempi. Ikäinstituutti: Voimaa vanhuuteen -ohjelma 5
6 Ulkoilu Ulkoilun tukena on toiminut jo aiemmin vapaaehtoisia yksityishenkilöitä. Sukupolvien välinen kanssakäyminen on toteutunut onnistuneesti, kun eri tapahtumissa on ollut yläasteen ja lukion oppilaita ulkoiluapuna. Ulkoiluystäväksi iäkkäälle -koulutus keväällä 2014 toi toimintaan lisää kiinnostuneita vapaaehtoisia innokkaan kouluttajan johdolla. Toimintaa koordinoi sosiaali- ja terveystoimi ja ulkoiluystävät ovat myös kotihoidon asiakkaiden ulkoilun tukena. Vuosiseurannassa yhteistyöryhmän arvioin mukaan ulkoilun lisääntyminen on onnistunut tyydyttävästi (2, asteikolla 1-5). Lisää voimavaroja ulkoiluun kaivattiin. Kevään ulkoiluystäväkoulutus tuo varmaan lisää toimijoita, ja mahdollisimman moni kotona asuva iäkäs pääsee ulkoilemaan. Muuta Liikuntapaikat Vuonna 2013 Rantasalmella oli yhteensä 13 ikäihmisille soveltuvaa liikuntapaikkaa: kuntosali, liikuntasali tai muu liikuntaan sopivaa tilaa. Mirjamin polun yhteyteen rakennettu ulkoliikuntapuisto on ollut suosittu. Puiston varustelua ja toimintaa on parannettu, samoin eri liikuntakohteiden esteettömyyttä on parannettu. Liikuntareiteille on rakennuttu levähdyspaikkoja. Edellä mainittuja asioita toivottiin myös iäkkäiden liikuntaraadissa Tapahtumat Rantasalmella järjestettiin eri toimijoiden yhteistyöllä vuosittain ikäihmisten terveysliikuntaan liittyviä tapahtumia. Yhteensä kahdeksaan tapahtumaan osallistui 958 henkilöä, noin 300 vuosittain. Eniten järjestettiin ulkoilutapahtumia valtakunnallisina iäkkäiden ulkoilupäivinä lokakuussa. Toukokuisessa Koko kansa liikkeelle -tapahtumassa on muiden JJRkuntien tapaan ollut mm. tasapainorata, ohjattua jumppaa ja opastusta ulkoliikuntalaitteiden käyttöön. Tapahtumissa on eri vuosina ollut mm. Mirjamin polun avajaiset, Lipokkaat liikkeelle -kävelytapahtuma, lisäksi on ollut sauvakävelyopastusta sekä frisbeegolfia. Toiminnan esittely ja näkyvyys mediassa Rantasalmen Voimaa vanhuuteen -työtä on esitelty vuosien aikana paikallislehdessä yhteensä yhdeksän 9 kertaa. Jutuissa on kerrottu esimerkiksi Mirjamin polun avajaisista, ulkoilutapahtumista, vanhusten viikon tapahtumista ja Lipokkaat liikkeelle - tapahtumasta. Rantasalmen ja muiden JJR - kuntien ulkoilutoiminnasta oli juttu myös Voimaa vanhuuteen Uutiskirjeessä 2/2012. Lisäksi JJR -kunnat esittelivät Voimaa vanhuuteen -toimintaansa Ikäihmisten liikunnan foorumissa Helsingissä Foorumin esitys ja esillä ollut posteri on julkaistu Voimaa vanhuuteen -verkkosivuilla. Ikäinstituutti: Voimaa vanhuuteen -ohjelma 6
7 Yhteistyöryhmän toiminta Yhteistyöryhmä arvioi vuosiseurannassa omaa toimintaansa. Voimaa vanhuuteen -kehittämistyön arvioitiin onnistuneen hyvin (4, asteikolla 1-5). Arvioissa mainittiin yhteistyön sujuneen hienosti. Haasteena on kuntatalous ja uudet organisaatiokuviot. Väliarviossa 2012 (SWOT) mainittiin yhteistyön erityisesti järjestöjen kanssa tiivistyneen. Vuosiseurannassa yhteistyöryhmä arvioi myös päättäjien kiinnostusta Voimaa vanhuuteen - työhön. Ylimmät virkamiehet ovat arvion mukaan olleet kiinnostuneita Voimaa vanhuuteen -kehittämistyöstä, luottamushenkilöiden kiinnostuksen arvioitiin olevan vähäisempää. Yhteistyöryhmä jatkaa toimintaansa kolmivuotisen kehittämistyön jälkeen ja on kiinnostunut laajentamaan toimintaansa myös Ikäihmisten liikunnan toimenpideohjelman kohderyhmän iäkkäisiin (liian vähän liikkuvat 60+ eläkkeelle siirtyvät ikäihmiset sekä liian vähän liikkuvat kotihoidon, palveluasumisen ja pitkäaikaisen laitoshoidon piirissä olevat ikäihmiset). Voimaa vanhuuteen -työtä on Rantasalmella kehitetty hyvään suuntaan. Tästä on hyvä jatkaa kohtia uusia tavoitteita. Liikkuva vanhuus - yhteinen asiamme Voimaa vanhuuteen -ohjelma Ikäinstituutti Asemapäällikönkatu Helsinki Sosiaali- ja terveysministeriö Opetus- ja kulttuuriministeriö p. (09) Ikäinstituutti: Voimaa vanhuuteen -ohjelma 7